ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት “ረጊፅክዮ ዘለኺ መሬት መቓብር ውላድኪ ምዃኑ እንተትፈልጥስ እንታይ ኰን ምበልኪ” 22 ለካቲት 2020 ምንጪ ስእሊ, Melkam kiros መግለጺ ስእሊ, ኣብ ሽረ እንዳስላሰ ዝርከብ ሓወልቲ ሜጀር ጀነራል ሓየሎም ኣርኣያ ጀነራል ሓየሎም ኣርኣያ ብኣንደበት በዓልቲ ቤቱ ከመይ ይግለፅ። ተጋዳሊት ኣልጋነሽ መለስ መበል 45 ዓመት ልደት ህወሓት ክተኽብር ኣብ መቐለ ኢያ ዘላ። ግርማይ ገብሩ፡ ጋሻ ቢቢሲ ክትከውን ዓዲምዋ'ሎ።ነቲ መሪር እሞ ድማ ህይወት ዝምንጥል ኵናት እውን መሃንዲስ ኣለዎ። ጅማት ፈልዩ ኣንጉዕ ዘምክኽ ኣነ እየ ዝበለ ተኳሲ እውን ይውለድ። ኣብቲ ኣነ ክሓልፍ ንስኻ ፅናሕ ብምባል ናብ ሓዊ ጠኒኖም ንምእታው ዝዳፍእሉ ዝነበሩ ዘበን እዩ። ኣብ ዓውዲ ውግእ፡ ቅድሚ ግጥም ብስሙ ጥራሕ ዘርዕድ፡ ቁምጣ ስረ ዝመለሰ፡ በዓል ተሪር ኣፍንጫ ደልዳላ ተዋጋኣይ ሓየሎም ዝበሃል ፍጥረት ተወሊዱ። ኣብቲ እዋን ስጋ ብፆት ኢልካ ዝመሓለሉ ዘበን፡ ኣብቲ ደቂ ኣዳመ ሄዋን ሞት ዝመናጠልሉ ወቕቲ፡ ሓየሎም ኣርኣያ ቅዲ -ኵናት ኣብ ሑፃ ስኢሉ ዘምህር፡ ኣብ እዋን ምህጃም ዝናብ ጠያይት እናተኻዕወ ንቕድሚት ዝግስግስ ተባዕ ዕባይ ገድሊ ከምዝነበረ ብጾቱ የዘንትውሉ። ንኩናት ብጥበቡን ክእለቱን ብዓወት ዘጠናቕቕ፡ ብሰራዊት ዝፍቶን ዝኽበርን ሰብ ነይሩ ሓየሎም። ጸላእቱ እውን፡ ንኵናት ብጥበብ ብቘረፃ ዘጠናቕቕ ንጸላእቱ ከም ጥሪት ዓጊቱ ዝኹብኩብ ምትሃተኛ ኢሎምዎ። ባዕሎም መራሕቲ ሰራዊት ደርግ ከይተረፈ፡ ኣሰር ውሃ ሒዞም እንተውግዑ ዛንትኡ ከም ፅውፅዋይ ሚለኑ ሃህ ኢልካ ክሳብ ዝስማዕ ኣዘንትዮምሉ። ቅድሚ ሞት ሸውዓተ ሻብ ዝቐትል ሓየሎም ዝበሃል ዘጨንቕ ስም ኣብ ርእሶም ሰፈረ። ጎደናታት መቐለ፡ ኣብ ቅነ ለካቲት “ሓየሎም ይሙት” ኢሉ ዝምሕል ጀነራል ሰዓረ መኮነን መን'ዩ?
